आईएईए के महानिदेशक राफेल मारियानो ग्रॉसी ने पिछले हफ्ते स्थिति को पूरी तरह से नियंत्रण से बाहर बताया था। ग्रॉसी ने कहा था कि परमाणु सुरक्षा के हर सिद्धांत का उल्लंघन किया गया है। जो दांव पर लगा है वह बेहद गंभीर और बेहद खतरनाक है। उन्होंने यह भी बताया कि युद्ध के दौरान संयंत्र के कई इलाकों को नुकसान पहुंचा है। इसकी भौतिक अखंडता का सम्मान नहीं किया गया और सप्लाई को बाधित किया गया। उन्होंने बताया कि वहां अब भी बहुत सारा रेडियोएक्टिव मटेरियल मौजूद है, जिसका भौतिक रूप से सत्यापन नहीं किया गया है। ग्रासी ने बताया कि वह जल्द ही संयुक्त राष्ट्र सुरक्षा परिषद को इस प्लांट से जुड़े डिटेल सौप देंगे।